ગુજરાતના મુખ્યમંત્રી આનંદીબહેન પટેલ આઠમા કાંકરિયા કાર્નિવલનું તા. ૨૫મીએ ઉદ્ઘાટન કરશે. આ નિમિત્તે શહેરમાં થયેલા ૩૩૨ વિકાસના કામોનું લોકાર્પણ કરશે. કાંકરિયા કાર્નિવલ ખાતે મિનિ ટ્રેન ઉપરાંત હવે જલપરિ બસ શરૂ કરાશે. બાળકો માટે ખાસ આકર્ષિત બનાવેલી જલપરિ બસ ડીઝલ ઉપરાંત બેટરીથી પણ ચાલે તેવું આયોજન કરવામાં આવ્યું છે. કાર્નિવલનું આ વર્ષે સૌથી મોટું આકર્ષણ લાઈટ એન્ડ સાઉન્ડ શો બની રહેશે.